Tor-Håkon Gabriel Håvardsen

Tor-Håkon Gabriel Håvardsen (født 25. november 1986) er en norsk forfatter, låtskriver, musiker og gravferdskonsulent fra Stokmarknes. Debutboken Sannheten om Ivo Tilos Pelargonia ble utgitt i 2017. I 2019 utkom faktaboken En seksti under - alt om dødsfall, likhenting, forråtnelse og en begravelsesagents liv på  Panta Forlag.

I 2020 ga Panta Forlag ut Håvardsens krimdebut Galgedans til sprikende anmeldelser. Dette var den første boken i en trilogi om den fiktive byen Viktoriahavn. I 2021 kom oppfølgeren Viktoriahavn. I 2022 ble rettighetene til samtlige av Håvardsens verk kjøpt opp av Strawberry Publishing, nå Bonnier Norsk Forlag. 

I 2022 publiserte Bonnier Norsk Forlag Håvardsens skrekksamling Danse Macabre. Bonnier Norsk Forlag stod for utgivelsen av siste bok i Håvardsens trilogi om Viktoriahavn: Benjamins Kors, høsten 2022, deretter Post Mortem, med begravelsesagenten på åstedet  i mars 2023 som høstet mye oppmerksomhet i Aftenposten, TV2, VG, Dagbladet, NRK P3, Dagsavisen, Bok365, podcaster, radiokanaler og nyhetssendinger i NRK og TV2. Rettighetene til Post Mortem er solgt til utlandet og lanseres blant annet i Tsjekkia i 2023. 

Håvardsen har en informasjonskanal på plattformen TikTok med over  brukere om gravferd, døden og gravferdbransjen, og har tydeliggjort at han jobber mot større åpenhet om døden.Kanalene på Instagram og Tik Tok er en forlengelse av Håvardsens sakprosabøker En seksti under,og Post Mortem.

Håvardsen var trommeslager, tekstforfatter og låtskriver i det norske metalbandet Quiritatio fra 2004 til bandet ble oppløst i 2010. Han er per 2018 fortsatt aktiv som trommeslager og låtskriver i punkbandet Nealspring og folkrockbandet TooRaLoo. Han er bosatt på Melbu i Vesterålen og jobber til daglig som gravferdskonsulent.

Bibliografi 
 2017: Sannheten om Ivo Tilos Pelargonia – roman, Kolofon
 2019: En seksti under – sakprosa, Pantagruel
 2020: Galgedans : Mordene i Viktoriahavn 1 – spenningsroman, Pantagruel
 2021: Viktoriahavn : Mordene i Viktoriahavn 2 – spenningsroman, Pantagruel
 2022: Danse Macabre: Skrekksamling - novellesamling, Bonnier Norsk Forlag - "Hallows Inn"  - "Pakke til Rose Lilly"  - "Halvmørke" - "Dommedagsgutten" - "Gjenferd"
 2022: Benjamins Kors : Mordene i Viktoriahavn 3 – spenningsroman, Bonnier Norsk Forlag
 2023: Post Mortem, med begravelsesagenten på åstedet – sakprosa, Bonnier Norsk Forlag

Representert i 
 2016: Hofdasegl, årbok 61 : Ylfifolk på Island under vikingtiden

Priser 

 "Heder-prisen" fra gravferdsbransjen for engasjement for å bidra med kunnskap om døden som forfatter og på Tik Tok (2022)
 "Årets Vesteråling" i regionen Vesterålen, en kåring av lesere og brukere av Vesterålen Online (2022)
 "Lengst lesetid" Schibsted Partnerstudio i VG for Heder-kampanje med "Det du ikke tør spørre begravelsesagenten om" (2022)
 Nasjonal utnevnelse og pris som "Årets bransjeperson" i Virke Gravferd, den Norske Hovedorganisasjonen for begravelsesbyrå og gravferd (2023)

Diskografi

Quiritatio
 Forgive And Forget (2006)
 Yana 7" vinyl (2007)
 Yana 7" vinyl europetour-edition (2008)
 As the Dead march, birds will fall from Heaven (2008)
Bærre på Jævel, Nordnorsk pønk 1996-2013 Vol 3. (2017)
Fysisk format - Bransjevelter#4.

Nealspring 
 Tale of the Tape (2010)

TooRaLoo 
 Reisa Fra Stokmarknes (2016)
Det va hit vi længta (2020)

Åtgaum 
 Vinnerpia (2015)
 Hvis du penger meg vil give (2018)
Ei julefortelling (2018)

Peer Nic 
 This To Will Pass (2015)

Din Freundin 
 Time is slowing down EP (2016)

Referanser

Eksterne lenker 
 
 

Personer fra Hadsel kommune
Norske forfattere
Norske romanforfattere
Norske låtskrivere
Norske trommeslagere